CELEX: C2007/042/34
Language: lv
Date: 2007-02-24 00:00:00
Title: Lieta C-531/06: Prasība, kas celta 2006. gada 22. decembrī — Eiropas Kopienu Komisija pret Itālijas Republiku

24.2.2007   
            
            
               LV
            
            
               Eiropas Savienības Oficiālais Vēstnesis
            
            
               C 42/19
            
         Prasība, kas celta 2006. gada 22. decembrī — Eiropas Kopienu Komisija pret Itālijas Republiku
   (Lieta C-531/06)
   (2007/C 42/34)
   Tiesvedības valoda — itāļu
   Lietas dalībnieki
   
      Prasītāja: Eiropas Kopienu Komisija (pārstāvji — E. Traversa, pārstāvis, G. Giacomini un E. Boglione, avvocati)
   
      Atbildētāja: Itālijas Republika
   Prasītājas prasījumi:
   
               —
            
            
               atzīt, ka Itālijas Republika,
               
                           a)
                        
                        
                           paturot spēkā tiesisko regulējumu, kas ierobežo veikt privātaptieku darbību fiziskām personām, kas ieguvušas aptiekāra izglītību, un uzņēmumiem, kuru sastāvā ir vienīgi aptiekāri; un
                        
                     
                           b)
                        
                        
                           paturot spēkā tiesību noteikums, kas padara neiespējamu uzņēmumiem, kuri nodarbojas ar farmācijas produktu izplatīšanu, iegūt akciju daļas uzņēmumos, kas pārvalda pašvaldību aptiekas,
                        
                     nav izpildījusi pienākumus, kas tai noteikti ar EK līguma 43. un 56. pantu;
            
         
               —
            
            
               piespriest Itālijas Republikai atlīdzināt tiesāšanās izdevumus.
            
         Pamati un galvenie argumenti
   Aizliegums privātpersonām, kas nav aptiekāri, vai uzņēmumiem, kuru sastāvā neietilpst vienīgi aptiekāri, iegādāties privātaptieku akciju daļas ne tikai kavē, bet arī neļauj pilnībā šīm personām pilnībā izmantot divas Līgumā paredzētās pamatbrīvības, proti, brīvu kapitāla apriti un tiesības veikt uzņēmējdarbību.
   Aizliegumu uzņēmumiem, kas darbojas farmaceitisko preču izplatīšanas jomā, iegādāties akciju daļas uzņēmumos, kas pārvalda pašvaldību un privātaptiekas, var izsecināt no atsevišķām tiesību normām, kas vēl joprojām ir spēka Itālijas tiesiskajā regulējumā un var tikt piemērotas Itālijas tiesās. Šāds aizliegums rada šķērsli gan brīvai kapitāla apritei, gan tiesībām veikt uzņēmējdarbību.